**Lucien Marcus Underwood** (26. lokakuuta 1853 New Woodstock, New York – 16. marraskuuta 1907 Redding, Connecticut) oli yhdysvaltalainen kasvitieteilijä, toimittaja ja lintutieteilijä.

Underwood opiskeli ja väitteli filosofian tohtoriksi (1879) Syracusen yliopistossa. Väitöskirjan nimi oli *The Geological Formations Crossed by the Syracuse and Chenango Valley Rail Road*. Opiskeluaikanaan hän kiinnostui saniaisista ja julkaisi 1881 teoksen *Our Native Ferns and How to Study Them*, joka oli ensimmäinen opas Pohjois-Amerikan saniaisista. Tämä kirja, samoin kuin seuraava julkaisu *Moulds, Mildews, and Mushrooms* (1899), oli hyvin suosittu kasvitieteen ammattilaisten kesken.

1880-luvulla Underwood opetti geologiaa, kasvioppia ja luonnontieteitä useissa yliopistoissa ja collegeissa. Syracusessa hän aloitti tutkimukset sammalten, maksasammalten ja sienien parissa. Tutkimus maksasammalten parissa johti myöhemmin laajan toeksen *The Systematic Botany of North America* julkaisemiseen.

Vuodesta 1892 alkaen Underwood toimi kasvien nimistökomiteassa. Komitea valitsi Underwoodin Yhdysvaltain valtuuskuntaan Italian Genovan kansainväliseen kasvitieteelliseen kongressiin. 1896 Underwood valittiin Columbian yliopiston kasvitieteen professoriksi. Hän osallistui tutkimusretkille Puerto Ricoon, Kuubaan, Jamaikalle ja Kalliovuorille. Hänet valittiin New Yorkin kasvitieteellisen puutarhan tieteellisen neuvoston puheenjohtajaksi 1901–1907. Hän toimitti *Bulletin of the Torrey Botanical Club* -lehteä ja oli perustamassa Amerikan kasvitieteellistä seuraa (Botanical Society of America). 

Underwoodin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Underw.**.

Underwood nimesi myös lintuja, kuten sukupuuttoon hävinneen miravallesinkolibrin (*Amazilia alfaroana*, syn *Saucerottia alfaroana*) vuonna 1896. Useimmat tutkijat lukevat sen nykyisin siniotsakolibrin alalajiksi.

Lähteet
-------

* Lucien Marcus Underwood Papers (PP) *The New York Botanical Garden*. Viitattu 5.10.2020. (englanniksi)

### Viitteet

1. 1 2 3  Briefer Articles – Lucien Marcus Underwood.  *Botanical Gazette*, 1908, 45. vsk, nro 4, s. 268–269. Artikkelin verkkoversio. Viitattu 5.10.2020.  (englanniksi)
2. ↑  Underwood, Lucien Marcus (1853-1907) *International Plant Names Index – IPNI*. Viitattu 12.10.2020. (englanniksi)
3. ↑  Hummingbirds *Ornitaxa.com*.  Arkistoitu 8.8.2007. Viitattu 12.10.2020. (englanniksi)
4. ↑  Integrated Taxonomic Information System (ITIS): *Amazilia alfaroana* (TSN 693161) *itis.gov*. Viitattu 12.10.2020. (englanniksi)
5. ↑  Kirwan, Guy M. & Collar, Nigel J.: The 'foremost ornithological mystery of Costa Rica': *Amazilia alfaroana* Underwood, 1896..  *Zootaxa*, 10.11.2016, nro 2. PubMed:27988731. doi:10.11646/zootaxa.4189.2.2. Artikkelin verkkoversio. Viitattu 12.10.2020.  (englanniksi)

Aiheesta muualla
----------------

* Kuvia tai muita tiedostoja aiheesta **Lucien Marcus Underwood** Wikimedia Commonsissa

* Underwood, Lucien Marcus, 1853-1907, Biographical History *Smithsonian Institution Archives*. Viitattu 12.10.2020. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Tieteilijät | 
* International Plant Names Index

 |
|  |
| Muut | 
* SNAC
* IdRef

 |

 |